شەفەق
نیوز/ ئمڕوو پەنجشەممە، کۆنگرەی زانستی ناودەوڵەتی چوارەم ئەرا پزشکەیل دڵ و سینە لە
سلێمانی دەسوەپی کرد، وە ئامادەبوین شمارەی گەورەیگ لە بەشدارەیکەرەیل و تۆێژینەەوەیل
زانستی.
وەڕیەوبەر
تەندروسی پارێزگای سلێمانی لە بەیاننامەیگ رەسیە ئاژانس شەفەق نیوز وت: کۆنگەوگە ک
ئمڕوو دەسوەپی کرد، ئەرا دوو رووژ تا ١٦ ئەیلول وەردەوامەز و ئەوەسا نزیکەی ١٠٠ تۆێژینەوە
و وانەی پزشکی دەربارەی شیوەیل زانستی نوو ئەرا بیماریەیل دڵ و وینە پیشکەش کریەێد.
وتیش:
لە نووڕینییگ زانستی، ئەوەسا ئی کۆنگرە بوودە خاوەن لەشیگ گرنگی نوو خاسیگ ئەرا ئاڵشتکردن
زانستەیل وگەشەی خاسترین ئەرا کەرت تەندروسی لە عراق و هەرێم کوردستان.
دیاری
کرد ک کۆنگرەگە باس تۆێژینەەوەیل و وانەیکیگ زانستی ئەرا پزشکەیل پسپۆر لەناو و دەیشت
عراق کەێد ئەرا دویاترین نووەوبویەیل لە جین پزشکی و نەشتەرگەری دڵ لە گامیگ ئەر ئامانج
گواستنەوەی ئەزموون و تەقەلای هاوردن ئەزموونەیل بیگانە ئەرا کار و راهینان کادرەیل
ناوخوەیی ئەرا خاسکردن ئەو خزمەتەیلە ئەرا بیمارەیل دڵ.
